**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

**Základné údaje**

**Vykonávateľ: Ministerstvo zdravotníctva Slovenskej republiky**

**Názov výzvy: „Obnova siete domácej ošetrovateľskej starostlivosti“**

**Kód výzvy: 13I02-21-V05**

**Komponent**: 13\_Dostupná a kvalitná dlhodobá sociálno-zdravotná starostlivosť

**Názov investície**: Investícia 2\_Rozšírenie a obnova kapacít následnej starostlivosti a ošetrovateľskej starostlivosti

**Schéma pomoci:** Schéma pomoci de minimis na podporu rozšírenia a obnovy siete agentúr domácej

ošetrovateľskej starostlivosti uplatňovaná pri vykonávaní Plánu obnovy a odolnosti SR

DM – 11/2022

**Zdroj financovania:** Plán obnovy a odolnosti Slovenskej republiky v súlade so zákonom č. 368/2021 zákona o

mechanizme na podporu obnovy a odolnosti a o zmene a doplnení niektorých zákonov

*Cieľ: Podpora opätovného materiálno-technického vybavenia existujúcich agentúr domácej ošetrovateľskej starostlivosti.*

.....................................................................................

minister zdravotníctva Slovenskej republiky

1. Formálne náležitosti
   1. Identifikačné údaje a kontaktné údaje vykonávateľa:

Názov vykonávateľa: Ministerstvo zdravotníctva Slovenskej republiky

Adresa vykonávateľa: Limbová 2, P.O.BOX 52, 837 52 Bratislava 37

Kontaktné údaje vykonávateľa: sekcia implementácie Plánu obnovy a odolnosti a reforiem

Email: [planobnovy@health.gov.sk](mailto:planobnovy@health.gov.sk)

Web: <http://www.health.gov.sk/?Plan-obnovy-a-odolnosti>

**1.2 Trvanie výzvy**

**Vyhlásenie výzvy**: **29. 7. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov, alebo   
do 31. októbra 2022, resp. podľa toho, ktorá skutočnosť nastane skôr. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku <http://www.health.gov.sk/?Plan-obnovy-a-odolnosti>.

**1.3 Indikatívna výška prostriedkov mechanizmu určených na výzvu:**

Indikatívna výška finančných prostriedkov vyčlenených na výzvu s kódom **13I02-21-V05** predstavuje   
**3 237 912 eur bez DPH.**

Indikatívna výška rozpočtu určeného na DPH, v prípadoch kde bude DPH v zmysle tejto výzvy oprávnená predstavuje **630 186 eur.**

Inštrukcie k oprávnenosti DPH sú uvedené v Príručke pre žiadateľa, ktorá je uvedená ako príloha č. 2 tejto výzvy.

Vykonávateľ je v súlade s § 15 ods. 7 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej aj „zákon o mechanizme“), oprávnený kedykoľvek v priebehu trvania výzvy zmeniť indikatívnu výšku finančných príspevkov vyčlenených na výzvu. Prípadná zmena indikatívnej výšky finančných prostriedkov alokovaných na výzvu, vrátane zdôvodnenia tejto zmeny bude zverejnená na webovom sídle MZ SR <http://www.health.gov.sk> v časti Plán obnovy - <http://www.health.gov.sk/?Plan-obnovy-a-odolnosti>.

**Forma poskytovaných prostriedkov**: nenávratný spôsob v súlade s § 14 zákona o mechanizme.

**1.4. Miesto a spôsob podania žiadosti o poskytnutie prostriedkov mechanizmu:**

Žiadateľ v súlade s § 16 zákona o mechanizme predkladá žiadosť o poskytnutie prostriedkov mechanizmu (ďalej aj „ŽoPPM“) na základe výzvy, spôsobom a za podmienok určenými touto výzvou.

Žiadosť o poskytnutie prostriedkov mechanizmu sa predkladá písomne:

1. elektronicky: prostredníctvom e-schránky ŽoPPM spolu s prílohami, ak má aktivovanú elektronickú schránku v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej len „zákon o e-Governmente“).

Do elektronickej schránky Ministerstva zdravotníctva Slovenskej republiky (ďalej len „e-schránka MZ SR“), zriadenej v rámci Ústredného portálu verejnej správy. ŽoPPM musí byť podpísaná kvalifikovaným elektronickým podpisom, alebo kvalifikovaným elektronickým podpisom s mandátnym certifikátom. Do   
e-schránky MZ SR zasiela žiadateľ ŽoPPM prostredníctvom portálu www.slovensko.sk.

V prípade, ak z technických príčin nie je možné elektronické podanie ŽoPPM, žiadateľ predloží dokumentáciu v listinnej podobe (viď odsek b) bodu 1.4 výzvy.

**alebo,**

1. listinne (cez podateľňu, osobne alebo poštou):

**Ministerstvo zdravotníctva Slovenskej republiky**

sekcia implementácie plánu obnovy a odolnosti reforiem

Limbová 2, P. O. BOX 52

837 52 Bratislava 37

Predkladaná listinná podoba ŽoPPM, spolu so všetkými prílohami musí byť označená nasledovne:

|  |
| --- |
| Obálka musí byť viditeľne a čitateľne označená kódom výzvy **,,13I02-21-V05“** a nápisom  **,,NEOTVÁRAŤ – ŽoPPM**“ |

**1.5 Iné formálne náležitosti:**

**Časový harmonogram podania žiadosti o poskytnutie prostriedkov mechanizmu**

Žiadateľ môže predložiť ŽoPPM kedykoľvek od vyhlásenia výzvy, až do vyčerpania finančnej alokácie, alebo jej uzatvorenia, resp. podľa toho ktorá skutočnosť nastane skôr.

**Za deň doručenia pri elektronickom podaní cez ústredný portál verejnej správy** sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel. Viac informácií je uvedených v kapitole 3. tejto výzvy, v rámci podmienky poskytnutia prostriedkov mechanizmu č. 8.

**Spôsob komunikácie s vykonávateľom**

Informácie týkajúce sa tejto výzvy môžu žiadatelia získať od sekcie implementácie Plánu obnovy a odolnosti a reforiem na webovej adrese: <https://www.health.gov.sk/?Plan-obnovy-a-odolnosti>, alebo na e-mailovej adrese: [planobnovy@health.gov.sk](mailto:planobnovy@health.gov.sk).

Záväzný charakter majú informácie zverejnené na webovom sídle MZ SR <http://www.health.gov.sk> formou odkazu <https://www.health.gov.sk/?Plan-obnovy-a-odolnosti>, ako aj informácie poskytnuté elektronickou a listinnou formou. Informácie poskytnuté telefonicky, alebo ústne nie je možné považovať za záväzné a odvolávať sa na ne.

Vykonávateľ neposkytuje v procese posúdenia ŽoPPM žiadne informácie o jeho priebehu až do ukončenia tohto procesu. Žiadateľom odporúčame priebežne sledovať webový odkaz <https://www.health.gov.sk/?Plan-obnovy-a-odolnosti>, kde budú v prípade potreby zverejňované aktuálne informácie súvisiace s vyhlásenou výzvou.

2. Obsahové náležitosti

* 1. Spôsob posúdenia a hodnotenia žiadosti o poskytnutie prostriedkov mechanizmu

Žiadateľ predkladá ŽoPPM na základe vyhlásenej výzvy. Doručením ŽoPPM začína proces posúdenia ŽoPPM podľa zákona o mechanizme. Vykonávateľ posudzuje ŽoPPM spôsobom a podľa kritérií určených v tejto výzve a v nadväznosti na najlepšie splnené kritéria hodnotenia vytvorí poradie žiadateľov, ktorých ŽoPPM splnili podmienky poskytnutia mechanizmu, počnúc od žiadostí s najvyšším počtom bodov až po žiadosti s najnižším počtom bodov.

**2.1.1 Posúdenie žiadostí o poskytnutie prostriedkov mechanizmu**

Vykonávateľ vykoná posúdenie ŽoPPM z hľadiska požadovanej formy, úplnosti a časového hľadiska podanej žiadosti o prostriedky v súlade s výzvou a dokumentmi, na ktoré sa výzva odvoláva.

V súlade s § 16 ods. 3 zákona o mechanizme, ak ŽoPPM **nie je úplná**, môže vykonávateľ žiadať prostredníctvom výzvy na doplnenie aj o vysvetlenia týkajúce sa ŽoPPM. Ak žiadosť neumožňuje posúdiť splnenie podmienok poskytnutia prostriedkov mechanizmu, alebo ak neumožňuje posúdiť ŽoPPM v zmysle kritérií hodnotenia a spôsobom určeným touto výzvou, vyzve vykonávateľ žiadateľa na doplnenie ŽoPPM v lehote 7 pracovných dní. Lehotu na doplnenie uvedie vykonávateľ v žiadosti o doplnenie. Žiadateľ zašle doplnenie v lehote uvedenej vo výzve na doplnenie chýbajúcich náležitostí.

Lehota na prevzatie zásielky, resp. výzvy na doplnenie žiadateľom je 7 kalendárnych dní od uloženia zásielky v elektronickej schránke alebo na pošte, alebo pri doručení kuriérom. V prípade jej neúspešného pokusu o doručenie (napr. adresát nebol zastihnutý, odmietol prebratie zásielky, vrátená zásielka ako nedoručená a pod.) do stanovenej lehoty, sa považuje táto zásielka za doručenú. Vzhľadom na uvedené, upozorňujeme žiadateľov, aby zabezpečili prevzatie výziev na doplnenie chýbajúcich náležitostí ŽoPPM v lehote 7 kalendárnych dní odo dňa neúspešného pokusu o doručenie.

Písomnosť zasielaná žiadateľovi v listinnej podobe sa považuje za doručenú, ak je doručovaná na žiadateľom uvedenú adresu  časti II. ŽoPPM, a to aj v prípade, ak žiadateľ písomnosť neprevzal, pričom za deň doručenia písomnosti sa považuje deň, kedy došlo k:

1. uplynutiu úložnej (odbernej) lehoty písomnosti zasielanej poštou druhou stranou,
2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

Ak sa v procese posudzovania vyskytnú otázky, vykonávateľ vyzve žiadateľa na doplnenie, resp. vysvetlenie, pričom platí vyššie uvedený postup.

V prípade doplnenia náležitostí požadovaných vo výzve na doplnenie ŽoPPM v súlade s podmienkami výzvy je ŽoPPM postúpená na posúdenie splnenia podmienok poskytnutia prostriedkov mechanizmu. V prípade, ak ŽoPPM po doplnení nespĺňa podmienky poskytnutia prostriedkov vyplývajúce z výzvy, alebo nebola doplnená na základe výzvy v stanovenej lehote, žiadateľovi je zaslané oznámenie o nesplnení podmienok poskytnutia prostriedkov mechanizmu.

Na základe posúdenia ŽoPPM vykonávateľ identifikuje tie ŽoPPM, ktoré **splnili** podmienky poskytnutia prostriedkov mechanizmu a ŽoPPM, ktoré **nesplnili** podmienky poskytnutia prostriedkov mechanizmu. Zo všetkých ŽoPPM vykonávateľ vytvorí zoznam žiadateľov o prostriedky mechanizmu (ďalej aj „zoznam“), ktorí splnili a ktorí nesplnili stanovené podmienky touto výzvou a zverejní ho na webovom sídle MZ SR.

Žiadateľ je prostredníctvom oznámenia o splnení, resp. nesplnení podmienok poskytnutia prostriedkov mechanizmu informovaný o výsledku procesu posúdenia.

**Oznámenie o splnení podmienok poskytnutia prostriedkov mechanizmu nezakladá právny nárok na poskytnutie prostriedkov mechanizmu.** Proti posúdeniu nesplnenia podmienok poskytnutia prostriedkov mechanizmu je možné podať písomné námietky podľa § 16 ods. 7 zákona o mechanizme do 6 pracovných dní od doručenia oznámenia o nesplnení podmienok.

**2.1.2 Overenie splnenia podmienok poskytnutia prostriedkov mechanizmu**

Overenie splnenia podmienok poskytnutia prostriedkov mechanizmu uvedených v kapitole 3 tejto výzvy sa vykonáva v súlade s § 16 ods. 4 zákona o mechanizme, a to:

1. Formálnym posúdením podmienky doručenia riadne, včas a v stanovenej forme;
2. Kombináciou:

* formálneho posúdenia ostatných podmienok uvedených v kapitole 3. tejto výzvy a
* odborným posúdením podľa kritérií hodnotenia ŽoPPM uvedených v kapitole 2.2 a  prílohe č. 4 tejto výzvy.

V prípade identifikácie výdavkov, ktoré by viedli k zníženiu celkových výdavkov, bude predmetná skutočnosť uvedená v oznámení o splnení/nesplnení podmienok poskytnutia prostriedkov mechanizmu.

* + 1. Posúdenie ŽoPPM hodnotiteľmi a výber

Posúdenie ŽoPPM hodnotiteľmi prebieha podľa kritérií hodnotenia ŽoPPM (ďalej aj ako „kritériá“) uvedených v kapitole 2.2 tejto výzvy. Na splnenie kritérií musí byť splnená minimálna hranica pri bodových kritériách, ktorá je stanovená v prílohe č. 4. Každú ŽoPPM posudzujú 2 hodnotitelia. Výsledným bodovým posúdením je **priemer** súčtu bodového posúdenia oboch hodnotiteľov. Žiadosť, ktorá nedosiahla minimálny počet bodov, bude posúdená ako žiadosť, ktorá nesplnila podmienku splnenia kritérií.

Všetky ŽoPPM, ktoré prešli posúdením a splnili podmienky poskytnutia prostriedkov mechanizmu sa zoradia do zoznamu na základe bodového posúdenia od najvyššieho počtu bodov po najnižší počet bodov. V prípade, že jednotlivé ŽoPPM dosiahnu rovnaký počet bodov, budú tieto ŽoPPM zoradené do zoznamu na základe najskoršej doručenej úplnej ŽoPPM.

Vykonávateľ zašle žiadateľom zostupne zoradených ŽoPPM, ktoré splnili všetky podmienky poskytnutia prostriedkov mechanizmu určené touto výzvou, oznámenie o splnení podmienok poskytnutia prostriedkov mechanizmu, pričom tým žiadateľom, pri ktorých je dostatočná alokácia prostriedkov mechanizmu výzvy podľa kapitoly 1.3 oznámi, že mu bude zaslaný návrh zmluvy v súlade s § 14 zákona o mechanizme. Žiadateľom, ktorých ŽoPPM splnili všetky podmienky poskytnutia prostriedkov mechanizmu, avšak na dané ŽoPPM už nevyšla dostatočná alokácia prostriedkov mechanizmu výzvy, vykonávateľ  túto skutočnosť uvedie v oznámení o splnení podmienok poskytnutia prostriedkov mechanizmu a z toho dôvodu na predloženú ŽoPPM nie je možné so žiadateľom uzatvoriť zmluvu o poskytnutí prostriedkov mechanizmu a jeho žiadosť bude zaradená do rezervného zoznamu (viď kapitola 4.4 tejto výzvy).

* 1. Kritériá hodnotenia ŽoPPM a poradie alebo váha ich dôležitosti

Pri posudzovaní ŽoPPM vykonávateľ uplatňuje v súlade s § 16 ods. 5 zákona o mechanizme: **princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.**

Kritéria hodnotenia ŽoPPM tvoria samostatnú prílohu č. 4 tejto výzvy.

3. Podmienky poskytnutia prostriedkov mechanizmu

Podmienky poskytnutia prostriedkov mechanizmu predstavujú súbor podmienok overovaných vykonávateľom v procese posúdenia a ŽoPPM.

**3.1 Podmienky oprávnenosti žiadateľa**

Finančné prostriedky mechanizmu na podporu obnovy a odolnosti (ďalej len „prostriedky mechanizmu“) sa na účely tejto výzvy poskytujú **existujúcim agentúram domácej ošetrovateľskej starostlivosti**. Žiadateľ je povinný poskytovať zdravotnú starostlivosť v súlade so znením **zákona č. 576/2004 Z. z.** o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov. Jeden poskytovateľ môže predložiť aj viacej žiadostí pre každé zariadenie samostatne.

| **P. č.** | **Podmienka PPM** | **Popis podmienky** | | **Forma preukázania a spôsob overenia** |
| --- | --- | --- | --- | --- |
| 1 | **Právna forma** | **Oprávneným žiadateľom** je **agentúra domácej ošetrovateľskej starostlivosti** (ďalej len „ADOS“) zriadená podľa §7 ods. 3, písm. e) zákonom č. 578/2004 o poskytovateľoch zdravotnej starostlivosti, zdravotníckych pracovníkoch stavovských organizáciách v zdravotníctve a o zmene a doplnení niektorých zákonov (ďalej len „zákon č. 578/2004 Z. z.“), ktorej právna forma je:   * príspevková organizácia v zriaďovateľskej pôsobnosti MZ SR alebo iného ústredného orgánu štátnej správy, alebo * rozpočtová alebo príspevková organizácia v zriaďovateľskej pôsobnosti VÚC, mesta alebo obce, alebo * právnická osoba (napr. spoločnosť s ručením obmedzeným) zriadená podľa § 2 ods. 2 Obchodného zákonníka č. 513/1991 Zb., alebo * fyzická osoba (spĺňajúca podmienky ustanovené zákonom 578/2004 Z. z.), alebo * nezisková organizácia podľa zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov, alebo * občianske združenie podľazákona č. 83/1990 Zb. o združovaní občanov v znení neskorších predpisov, alebo * registrovaná cirkev alebo náboženská spoločnosť so sídlom na území Slovenskej republiky (v zmysle zákona č. 308/1991 Zb. o slobode náboženskej viery a postavení cirkvi a náboženských spoločností v znení neskorších predpisov). | | **Forma preukázania:** Doklad štatutárneho orgánu o právnej forme:   * žiadateľ vypĺňa údaje uvedené vo formulári ŽoPPM (príloha č. 1), * žiadateľ predkladá originál alebo fotokópiu dokladu - potvrdzujúci právnu subjektivitu žiadateľov podľa typu subjektu[[1]](#footnote-1): * výpis z obchodného registra nie starší ako 3 mesiace, * doklad o oprávnení na podnikanie - živnostenský list, * zriaďovacia listina/zakladacia listina, * stanovy združenia, * stanovy a registrácia na Ministerstve vnútra Slovenskej republiky, rozhodnutie Ministerstva vnútra Slovenskej republiky v prípade občianskeho združenia, * štatút a rozhodnutie okresného úradu v sídle kraja o registrácii v prípade neziskovej organizácie, * prípadne iné. * subjekty predložia: * menovací dekrét alebo iný doklad o menovaní osoby, ktorá vystupuje ako štatutárny orgán, a * overenú fotokópiu povolenia na prevádzkovanie zdravotníckeho zariadenia v súlade s : * § 11 ods. 2 zákona č. 578/2004 Z. z.. v znení neskorších predpisov, kde povolenia na prevádzkovanie zdravotníckych zariadení vydáva v rámci preneseného výkonu štátnej správy samosprávny kraj, * § 11 ods. 4 zákona č. 578/2004 Z. z. v znení neskorších predpisov, kde povolenie vydáva MZ SR ak je na vydanie povolenia príslušný viac ako jeden samosprávny kraj   **Spôsob overenia:** prostredníctvom ŽoPPM, informácií z [https://rpo.statistics.sk](https://rpo.statistics.sk/), [https://oversi.gov.sk](https://oversi.gov.sk/), resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: <http://www.minv.sk/?registrove-urady-pre-neziskove-organizacie-poskytujuce-vseobecne-prospesne-sluzby>). |
| 2 | **Podmienka, že osoba fyzická alebo právnická a/ani osoba, ktorej štatutárny orgán, alebo člen štatutárneho orgánu, riadiaceho alebo dozorného orgánu nebol právoplatne odsúdený za trestný čin subvenčného podvodu, za trestný čin poškodzovania finančných záujmov EÚ, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody** | V súlade s § 13 ods. 4 zákona o mechanizme nie je možné poskytnúť prostriedky mechanizmu osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Prostriedky mechanizmu nemožno poskytnúť ani právnickej osobe, ktorej štatutárny orgán alebo člen štatutárneho orgánu, riadiaceho orgánu alebo dozorného orgánu bol právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Na účely tejto výzvy môže právnickú osobu zastupovať iba jej štatutárny orgán. | **Forma preukázania:**  Originál výpisu z registra trestov nie starší ako 3 mesiace v listinnej podobe v zalepenej obálke (za osobu/osoby uvedené ako zástupca štatutárneho orgánu).  **Spôsob overenia:**   * vykonávateľ overí splnenie danej podmienky prostredníctvom výpisu z registra trestov predloženého žiadateľom. V prípade, že vykonávateľ nebude disponovať výpisom z registra trestov zo strany žiadateľa, vykonávateľ vyzve žiadateľa, aby predložil výpis z registra trestov, ktorý nie je starší ako 30 dní ku dňu doplnenia ŽoPPM. | |
| 3 | **Podmienka zamedzenia duplicitného financovania** | V súlade s § 13 ods. 3 zákona o mechanizme je prijímateľ povinný predchádzať dvojitému financovaniu z prostriedkov mechanizmu a z fondov Európskej únie alebo z iných programov Európskej únie a oznamovať národnej implementačnej a koordinačnej autorite podozrenia z dvojitého financovania.  Žiadateľ na oprávnené výdavky uvedené v projekte nemôže súčasne čerpať ich financovanie z iných verejných zdrojov.  Výdavky, na ktoré boli v minulosti poskytnuté finančné prostriedky z verejných zdrojov, sú v rámci projektu neoprávnené. Oprávnení žiadatelia, ktorí získali finančné prostriedky z verejných zdrojov na výdavky definované v tejto výzve, môžu predložiť ŽoPPM len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov. V prípade zistenia duplicitnej podpory z verejných zdrojov budú poskytnuté prostriedky mechanizmu vymáhané, resp. uplatní sa záložné právo, a to aj dodatočne. | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom Systému včasného odhaľovania rizika a vylúčených subjektov  (<https://ec.europa.eu/budget/edes/index_en.cfm>).  Systému včasného odhaľovania rizika a vylúčených subjektov - <https://www.olaf.vlada.gov.sk//system-vcasneho-odhalovania-rizika-a-vylucenia-edes/>. | |
| 4 | **Podmienka zákazu vedenia výkonu rozhodnutia voči žiadateľovi** | Voči žiadateľovi nie je vykonávaná exekúcia podľa exekučného poriadku alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu v celkovej súhrnnej výške istiny za všetky takto vykonávané exekúcie alebo iné výkony rozhodnutia v sume vyššej ako 5 % prostriedkov mechanizmu požadovaných žiadateľom v podanej ŽoPPM, alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s projektom, ktorý je obsiahnutý v podanej ŽoPPM.  Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. Nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie, štátne príspevkové organizácie a organizácie, kde je 100% vlastníkom štát. | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom údajov a informácií v ŽoPPM, [www.cre.sk](http://www.cre.sk/) | |
| 5 | **Uzavretý zmluvný vzťah so zdravotnou poisťovňou na území SR** | Žiadateľ pri predkladaní ŽoPPM musí disponovať minimálne jednou uzatvorenou zmluvou o poskytovaní zdravotnej starostlivosti so zdravotnou poisťovňou. | **Forma preukázania:** Scan tejto zmluvy ako samostatná príloha ŽoPPM  **Spôsob overenia:** prostredníctvom overenia údajov a informácií v ŽoPPM | |
| 6 | **Sústavné zabezpečovanie poskytovania zdravotnej starostlivosti ADOS** | Oprávneným žiadateľom bude taký žiadateľ, ktorý v čase podania žiadosti zabezpečuje poskytovanie zdravotnej starostlivosti sústavne počas obdobia minimálne 5 rokov, bez dočasného pozastavenia povolenia t.j. nepožiadal a následne neobdŕžal rozhodnutie o dočasnom pozastavení povolenia v zmysle § 18 zákona č. 578/2004 Z. z. | **Forma preukázania:** Potvrdenie vydané samosprávnym krajom ako samostatná príloha ŽoPPM  **Spôsob overenia:** prostredníctvom overenia údajov a informácií v ŽoPPM | |

**3.2 Podmienky doručenia žiadosti o poskytnutie prostriedkov mechanizmu**

Žiadateľ môže v súlade s § 15 zákona o mechanizme podať ŽoPPM na základe výzvy, spôsobom a za podmienok určených vo výzve.

Podmienky, ktoré musí žiadateľ splniť na to, aby bola ŽoPPM predložená riadne, včas a vo forme určenej v tejto výzve, vrátane presného procesného postupu a technicko-organizačných náležitostí pri predkladaní ŽoPPM sú uvedené nižšie.

V prípade, ak na základe posudzovania ŽoPPM vzniknú pochybnosti o pravdivosti alebo úplnosti splnenia podmienok poskytnutia prostriedkov mechanizmu určených vykonávateľom, ten oznámi tieto pochybnosti žiadateľovi a vyzve ho, aby sa k nim písomne alebo elektronicky vyjadril v lehote stanovenej vykonávateľom v kapitole 2.1.1.

V prípade, ak žiadateľ nepredložil ŽoPPM riadne, včas alebo v určenej forme resp. neodstráni pochybnosti o pravdivosti alebo úplnosti splnenia podmienky doručenia ŽoPPM riadne, včas a vo forme určenej vykonávateľom, vykonávateľ v súlade s § 16 zákona o mechanizme oznámi žiadateľovi túto skutočnosť oznámením o nesplnení podmienok poskytnutia prostriedkov mechanizmu (ďalej len “Oznámenie o nesplnení“). Voči oznámeniu o nesplnení je možné podať písomné námietky v súlade s § 16 ods. 7 zákona o mechanizme v stanovenej lehote.

| **P. č.** | **Podmienka PPM** | **Popis podmienky** | **Forma preukázania a spôsob overenia** |
| --- | --- | --- | --- |
| 7 | **Predložiť ŽoPPM riadne** | ŽoPPM je doručená **riadne**, ak zaslaný formát umožňuje objektívne posúdenie obsahu ŽoPPM, pričom sa požaduje vypracovanie žiadosti v slovenskom jazyku a v prípade príloh predložených v inom ako slovenskom alebo českom jazyku, musí byť priložený úradný preklad do slovenského jazyka. | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM. |
| 8 | **Predložiť ŽoPPM včas** | ŽoPPM je doručená **včas**, ak je doručená elektronicky do e-schránky MZ SR, najneskôr v posledný deň uzávierky výzvy uvedený v kapitole 1.2 tejto výzvy.  Ak žiadateľ predkladá ŽoPPM v listinnej podobe, rozhodujúci je dátum odovzdania ŽoPPM osobne na podateľni vykonávateľa alebo dátum doručenia na adresu v prípade, ak bola ŽoPPM zaslaná prostredníctvom poštovej, alebo inej prepravy (napr. pri zaslaní prostredníctvom kuriéra). V prípade osobného doručenia ŽoPPM musí byť do podateľne poskytovateľa doručená najneskôr v posledný deň jej uzávierky.  Za **dátum doručenia** najneskôr v posledný deň uzávierky výzvy sa považuje:   * dátum doručenia do e-schránky MZ SR s elektronickou doručenkou, * dátum odovzdania listinnej podoby ŽoPPM osobne do podateľne MZ SR, * dátum doručenia ŽoPPM na adresu MZ SR uvedenú v kapitole 1.4 tejto výzvy, ak bola ŽoPPM zaslaná listinne prostredníctvom poštovej, resp. inej prepravy (napr. zasielanie prostredníctvom kuriéra). | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM |
| 9 | **Predložiť ŽoPPM v určenej forme** | ŽoPPM je doručená **vo forme** určenej vykonávateľom (vzor formulára ŽoPPM, viď príloha č. 1), ak je vyplnená čitateľne a odoslaná prostredníctvom Ústredného portálu verejnej správy, alebo predložená v listinnej forme, spolu so všetkými povinnými prílohami, ktoré sú neoddeliteľnou súčasťou tejto výzvy a v súlade s § 16 zákona o mechanizme. | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM. |

**3.3 Podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 10 | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis** | **ŽoPPM bude v rámci posúdenia oprávnenosti aktivít posúdená voči pravidlám štátnej pomoci a v súlade s oprávnenými aktivitami uvedenými v tejto výzve. V prípade, že aktivita uvedená v rámci ŽoPPM nie je v súlade s oprávnenými aktivitami výzvy, takáto aktivita nebude podporená.**  Subjekt musí byť permanentne počas celej doby realizácie a udržateľnosti projektu (5 rokov), konajúci v súlade so znením schémy pomoci de minimis. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na hospodársku činnosť alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. | **Forma preukázania**: formulár ŽoPPM – súhrnné čestné vyhlásenie žiadateľa vo formulári ŽoPPM v časti IV. a vyhlásenie žiadateľa ako samostatná príloha schémy pomoci de minimis  **Spôsob overenia:** prostredníctvom údajov a informácií v ŽoPPM, jej príloh a verejne dostupných elektronických systémov a databáz. |

**3.3.1 Ďalšie podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 11 | **Podmienka neporušenia zákazu nelegálneho zamestnávania štátneho príslušníka tretej krajiny** | Žiadateľ preukazuje, že neporušil zákaz nelegálnej práce a nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu ŽoPPM (Zákon č. 82/2005 Z. z. o nelegálnej práci a nelegálnom zamestnávaní o zmene a doplnení niektorých zákonov). | **Forma preukázania**: *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom údajov a informácií uvedených v ŽoPPM je overovaná evidencia subjektu v zozname fyzických osôb a právnických osôb, ktoré porušili zákaz nelegálneho zamestnávania <https://www.ip.gov.sk/app/registerNZ/>. |

**3.4 Ďalšie podmienky poskytnutia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 12 | **Podmienka, že žiadateľ nie je evidovaný v Systéme včasného odhaľovania rizika a vylúčenia (EDES), ako vylúčená osoba alebo subjekt** | Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 135 a nasledujúcich Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012.) | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom Systému včasného odhaľovania rizika a vylúčených subjektov  (<https://ec.europa.eu/budget/edes/index_en.cfm>).  Systému včasného odhaľovania rizika a vylúčených subjektov - <https://www.olaf.vlada.gov.sk//system-vcasneho-odhalovania-rizika-a-vylucenia-edes/>. |

**3.5 Podmienky účelu použitia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 13 | **Podmienka oprávnenosti aktivít projektu** | Investície do agentúr domácej ošetrovateľskej starostlivosti zlepšia materiálno-technické vybavenie a pomôžu tak zvýšiť kvalitu poskytovanej zdravotnej starostlivosti, v súlade s novými požiadavkami, ktoré vyplývajú z legislatívnych úprav.  Účelom použitia prostriedkov mechanizmu je, aby zdravotná a ošetrovateľská starostlivosť bola poskytovaná kvalitnejšie a dostupnejšie. Tento účel by mal byť naplnený prostredníctvom kvalitnejšieho materiálno - technického vybavenia ADOS. Súčasný stav neodráža celkovú potrebu obyvateľstva, ktoré chce jednotlivcom a chorým rodinným príslušníkom zabezpečiť ošetrovateľskú starostlivosť v domácom prostredí.  Oprávnené aktivity projektu:   * **Opätovné materiálno-technické vybavenie existujúcej agentúry domácej ošetrovateľskej starostlivosti**   Bližší popis oprávnenosti výdavkov vzťahujúcich sa k oprávneným aktivitám je uvedený v pravidlách oprávnenosti výdavkov, ktoré sa nachádzajú v prílohe  č. 7 tejto výzvy. | **Forma preukázania:**   * formulár ŽoPPM, * podrobný položkový rozpočet projektu (viď príloha č. 3).   **Spôsob overenia:** prostredníctvom údajov a informácií v ŽoPPM. |

**3.5.1 Podmienky oprávnenosti miesta realizácie investície**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 14 | **Podmienka, že projekt je realizovaný na oprávnenom území** | Žiadateľ je povinný realizovať projekt na oprávnenom území. Územná oprávnenosť realizácie projektov je definovaná na celé územie Slovenskej republiky. | **Forma preukázania**: formulár ŽoPPM  **Spôsob overenia:** prostredníctvom údajov a informácií v ŽoPPM. |

**3.5.2 Podmienka časovej oprávnenosti prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 15 | **Časová oprávnenosť realizácie projektu** | Obdobie oprávnenosti výdavkov celkovo je stanovené na obdobie  **od 1. februára 2020 najneskôr do 31. decembra 2024.**  Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy a odolnosti SR.  Realizácia aktivít žiadostí musí byť ukončená **do 1 roka od uzatvorenia zmluvy** o poskytnutí prostriedkov mechanizmu, **najneskôr však 30. septembra 2024.** | **Forma preukázania**: formulár ŽoPPM  **Spôsob overenia**: overenie prostredníctvom overenia údajov a informácií v ŽoPPM. |

**3.6 Podmienka splnenia kritérií hodnotenia ŽoPPM**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 16 | **Podmienka splnenia kritérií hodnotenia ŽoPPM** | Projekt musí spĺňať kvalitatívnu úroveň definovanú prostredníctvom kritérií stanovených pre ŽoPPM. Kritéria hodnotenia tvoria prílohu č. 4 tejto výzvy. | **Forma preukázania**: formulár ŽoPPM s prílohami  **Spôsob overenia:** proces posúdenia ŽoPPM, hodnotiaci hárok k ŽoPPM. |

**3.7 Merateľné ukazovatele**

Výstupy, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov nižšie.

Prijímateľ sleduje v rámci monitorovania implementácie projektu, nižšie stanovené merateľné ukazovatele:

**Merateľné ukazovatele:**

1. **Počet opätovne vybavených agentúr domácej ošetrovateľskej starostlivosti**
2. **Počet obslúžených pacientov, ktorým bola poskytnutá zdravotná starostlivosť vďaka poskytnutej podpore**

**4. Informácie pre žiadateľa**

**4.1 Poskytnutie prostriedkov mechanizmu**

**4.1.1 Uzavretie zmluvy o poskytnutí prostriedkov mechanizmu**

S úspešnými žiadateľmi uzavrie MZ SR zmluvu o poskytnutí prostriedkov mechanizmu v súlade s § 14 zákona o mechanizme, vzor ktorej je neoddeliteľnou prílohou č. 6 tejto výzvy.

Právny nárok na poskytnutie prostriedkov mechanizmu vzniká nadobudnutím účinnosti zmluvy podľa odseku 1, resp. prostriedky mechanizmu sa prijímateľovi vyplatia po splnení podmienok určených v zmluve.

Vykonávateľ zašle žiadateľom návrh zmluvy o poskytnutí prostriedkov mechanizmu (ďalej len „zmluvy o PPM“) elektronicky v zmysle kapitoly 2.1.3 tejto výzvy. Návrh zmluvy o PPM bude zaslaný elektronicky a to aj v prípade, že žiadateľ predložil ŽoPPM iba v listinnej podobe. Za týmto účelom žiadateľ identifikuje na príslušnom mieste v ŽoPPM emailovú schránku, do ktorej mu bude návrh zmluvy doručený. V súvislosti s uzavretím zmluvy o PPM poskytuje žiadateľ vykonávateľovi súčinnosť. Poskytnutie súčinnosti súvisí okrem iného aj s povinnosťou vykonávateľa overiť zápis budúceho prijímateľa do registra partnerov verejného sektora, ak je to relevantné a identifikovať konečného užívateľa výhod.

Návrh zmluvy o PPM nezašle vykonávateľ žiadateľovi, ktorý splnil podmienky poskytnutia prostriedkov mechanizmu v prípade, ak vzhľadom na poradie žiadateľa už vykonávateľ nemá disponibilné finančné prostriedky na uspokojenie danej žiadosť o prostriedky (viď kapitola 2.1.3 tejto výzvy).

Vykonávateľ zašle návrh na uzavretie zmluvy o PPM žiadateľovi o PPM, ktorý splnil zákonné predpoklady pre uzatvorenie zmluvy o PPM, ktorými pre účel tejto výzvy sú aj:

* neprekročenie limitu pomoci de minimis a dodržanie kumulačných pravidiel podľa schémy de minimis. Vykonávateľ vyzve žiadateľa na doručenie dokumentácie v lehote 10 pracovných dní od doručenia písomnej výzvy.
* zápisu žiadateľa v registri partnerov verejného sektora[[2]](#footnote-2)[1], ktorú poskytovateľ overí na <https://rpvs.gov.sk/rpvs/>. Nevzťahuje sa na tie fyzické a právnické osoby, ktoré by ani po nadobudnutí účinnosti zmluvy o PPM neboli partnerom verejného sektora podľa § 2 zákona o registri partnerov verejného sektora.

**4.1.2 Spôsob financovania**

Spôsob financovania opatrení z prostriedkov mechanizmu**,** t. j. predfinancovanie, zálohové platby a refundácia, prípadne kombinácia uvedených systémov, je uvedený v prílohe č. 2 - Príručka pre žiadateľa a bude stanovený v zmluve o poskytnutí prostriedkov mechanizmu po dohode s prijímateľom.

Prijímateľ bude mať povinnosť uchovať a archivovať všetky podporné dokumenty v súlade so zákonom   
č. 395/2022 Z. z. o archívoch a registratúrach, pre potreby kontrol a auditov po dobu do 31. decembra 2031,   
resp. počas obdobia 5 rokov od uskutočnenia poslednej platby finančnej podpory zo strany EK, podľa toho ktorá skutočnosť nastane neskôr.

**4.1.3 Finančný príspevok z prostriedkov mechanizmu**

Výška finančného príspevku je 100% oprávnených výdavkov na oprávnené aktivity ŽoPPM.

**Minimálna výška príspevku: nie je stanovená**

**Maximálna výška príspevku : 40 400 eur**

V prípade, že žiadateľ žiada vyšší príspevok ako je stanovený v tejto výzve, suma nad rámec uvedeného maxima bude považovaná za neoprávnenú a žiadateľ si ju bude hradiť z vlastných zdrojov. Uvedené sa týka aj všetkých neoprávnených výdavkov, ktoré identifikuje vykonávateľ alebo iný oprávnený orgán na výkon kontroly alebo overovania.

**Prijímateľ je vo všeobecnosti povinný používať poskytnuté prostriedky mechanizmu na účel, v súlade s podmienkami a v čase určenom v zmluve podľa § 14 zákona o mechanizme.**

**4.2 Zverejňovanie informácií**

Vykonávateľ zverejní na svojom webovom sídle do 5 pracovných dní od zaslania oznámenia o splnení podmienok poskytnutia mechanizmu, resp. do 5 pracovných dní od márneho uplynutia lehoty na predloženie námietok, alebo do 5 pracovných dní od zaslania rozhodnutia o námietkach zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zverejní na svojom webovom sídle zoznam prijímateľov prostriedkov mechanizmu do 5 pracovných dní od nadobudnutia účinnosti zmluvy o poskytnutí prostriedkov mechanizmu.

Vykonávateľ zverejní zoznamy žiadateľov, ktorí splnili/nesplnili podmienky poskytnutia prostriedkov mechanizmu a tiež zoznam prijímateľov, v súlade so zákonom č. 18/2018 Z. z. o ochrane osobných údajov a o zmene a doplnení neskorších predpisov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**4.3 Zmena a zrušenie výzvy**

Vykonávateľ je v súlade s § 15 ods. 6 zákona o mechanizme oprávnený výzvu zmeniť alebo zrušiť. Zmeny výzvy a jej prílohy, vrátane zdôvodnenia zmien ako aj zrušenie výzvy, vrátane zdôvodnenia zrušenia budú zverejňované formou oznámenia na webovom sídle vykonávateľa https://health.gov.sk/?Plan-obnovy-a-odolnosti.

V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadostí o prostriedky, alebo iných častí výzvy alebo dokumentov týkajúcich sa výzvy), keď takéto zmeny nepredstavujú zmenu výzvy a o vykonaných opravách/úpravách vykonávateľ informuje žiadateľov zverejnením na svojom webovom sídle https://health.gov.sk/?Plan-obnovy-a-odolnosti.

**4.4 Rezervný zoznam ŽoPPM**

Ak ŽoPPM spĺňa podmienky poskytnutia prostriedkov mechanizmu určené vo výzve, avšak z dôvodu nedostatku alokácie prostriedkov mechanizmu na účel určený vo výzve nebude možné so žiadateľom uzatvoriť zmluvu o poskytnutí prostriedkov mechanizmu, vykonávateľ na základe oznámenia žiadateľom (podľa kapitoly 2.1.1), môže vytvoriť rezervný zoznam ŽoPPM a predmetné ŽoPPM doňho zaradiť.

V prípade dodatočného uvoľnenia disponibilnej alokácie prostriedkov mechanizmu, MZ SR osloví žiadateľov zaradených do rezervného zoznamu. V rezervnom zozname pôjde taktiež o výber ŽoPPM v poradí od najvyššieho získaného počtu bodov.

Prílohy

1. Vzor formuláru ŽoPPM
2. Príručka pre žiadateľa
3. Vzor rozpočtu projektu k ŽoPPM
4. Kritériá hodnotenia ŽoPPM
5. Schéma pomoci de minimis na podporu rozšírenia a obnovy siete agentúr domácej ošetrovateľskej služby uplatňovaná pri vykonávaní Plánu obnovy a odolnosti SR
6. Návrh zmluvy o poskytnutí prostriedkov mechanizmu
7. Pravidlá oprávnenosti výdavkov

1. Nepredkladajú ústredné orgány štátnej správy a ich rozpočtové a príspevkové organizácie, štátne podniky, subjekty územnej samosprávy. Ak žiadateľ nepredložil v čase podania žiadostí originál, v čase výzvy na uzatvorenie zmluvy na projekt (v prípade schválenia projektu) bude požiadaný o predloženie originálu. [↑](#footnote-ref-1)
2. [1] Zákon o registri partnerov verejného sektora. [↑](#footnote-ref-2)